《赠姚惟东》
明代·周旋

菶菶梧桐树，敷阴南山麓。大枝立青铜，小枝横绿玉。

朝晞旭日光，暮来凤凰宿。爰抱琴瑟材，屡睨中郎目。

雕斲縆朱弦，清商宣妙曲。音响发至和，宇宙调玉烛。

作者简介：（1450—1519）浙江慈溪人，字克敬。成化二十三年进士。选户科给事中。在科九年，屡上疏，论事剀切。后出参广藩。有《西溪小稿》、《杜诗质疑》、《东湖十咏》、《慈溪志》等。